מראה מקומות לט א לט ב 15
קטגוריות: ש_ס / יב שבת / מלאכות שהיה והטמנה / הרב משה יפהן / שהייה חזרה ובישול ומעשה שבת

**מראה מקומות לט. – לט: 15**

**הא מעשה דאנשי טבריא דתולדות חמה הוא וכו'** א"ל ההוא תולדות אור הוא דחלפי אתפתחי דגהינם. והנה גהינם לכאורה הוי ממש אש. אמנם עיין יומא כא: דמבואר דלא דמי אש דגהינם לאש דעלמא. וכן יש לעיין האם הכוונה ממש לאש של גהינם או הכוונה שמתחמם על ידי הלבה של כדור הארץ וזהו כמו אש של גהינם אבל הכוונה שיש שם אור שמרתיחם.

**והנה יש לעיין האם לפי רבי יוסי נחשב ממש תולדות אור**. עיין ריטב"א פסחים מא. דאפילו רבי יוסי דחשיב להו תולדות האור מודה שאין מגעילין בהן דכבולעו כך פולטו. ועיין תוס' חולין ח. ד"ה בחמי טבריא. אמנם עיין שיטה להר"ן להלן מ: שדן דלרבי יוסי דחשיב להו חמי האור מועילה בהו הגעלה דככלי ראשון חשיבי.

**אמר רב חסדא וכו' .** עיין רשב"א שדן כמאן מפרש רב חסדא, מה שאסרו חכמים לאנשי טבריא את מעשיהם. וביאר דס"ל כדעת רבה שנאסרה הטמנה משום הטמנה ברמץ ורבנן לא פליגי עליה בהא. אלא סוברים שיש טעם נוסף לאסור מה שהוחמו בתולדות חמה. ומעשה דאנשי טבריא הביא על סיפא דמתניתין להביא ראיה לרבי יוסי ורבנן בענין הטמנה עיי"ש מה שכתב שם עוד.

**ועיין תוס' ד"ה ממעשה.** והנה עולה מסוגייתנו דבעבר והטמין נאסר האוכל שטמן ומשום כן אסרו חכמים לאנשי טבריא להשתמש בסילון צונן שהתחמם בחמי טבריא. והתוספות הביאו בשם הר"ש מוורדין שזהו גוף חידושו של רב חסדא. אמנם כתבו הרמב"ן הרשב"א והריטב"א דדווקא אם מועילה להם ההטמנה להשביחם כגון צונן שנתחמם, או במצטמק ויפה לו אמנם על שמירת החום לבדה לא נאסר. ועיין תו"י שהקשה מדוע לא פשטו לעיל לח. לפי"ז את ספק הגמ' עבר ושהה מאי ותירצו דשאני הטמנה דיש להחמיר. ויש לדון האם תירוץ זה ניתן להאמר גם לשיטות הסוברות בדעת רש"י דשהייה והטמנה דינם אחד דמכל מקום כלפי עבר ושהה אפשר שהטמנה חמורה יותר ויל"ע בזה.

**בטלה הטמנה בדבר המוסיף הבל ואפילו מבעוד יום**. ופי' רש"י דהא מבעוד יום נתנו שם את הסילון ועיין רש"י לעיל לח: במשנה ד"ה אם בשבת שכתב שהאיסור הוא על המים שבאו בשבת. ועיי"ש בפנ"י שהקשה דפי' הוא לא כמסקנת הגמ' דנאסרה ההטמנה אפילו מבעוד יום עיי"ש. והב"י סי' שכו אות ג' כתב דרש"י במשנה נקט דבריו לפי האמת וס"ל שהמים שבאו מע"ש אין בהם איסור אלא רק המים שבאו בשבת ועיי"ש שדן שרש"י פליג על התוס' בביאור הציור של סילון בתוד"ה סילון. ועיין לעיל בהגהות ראמ"ה לח: שהאיסור בדיעבד הוא רק במים שבאו בשבת ומכל מקום להטמין נאסרו גם המים של ע"ש.

**אמר עולא הלכה כאנשי טבריא וכו'** א"ל ר"נ כבר תברינהו אנשי טבריא לסילוניהו. ועיין ברוב ראשונים [ רמב"ן רשב"א ריטב"א בעל המאור מאירי חי' הר"ן שי' להר"ן בשם הרא"ה. שכתבו שעולא לא נחלק שהטמנה אסורה אלא סבר שהעשייה של אנשי טבריא חלוקה בכמה דברים משאר הטמנות ולכן הוא התיר להם עשייה זו ומכל מקום מזה דלא אהדר עולא כלום לרב נחמן דפליג עליו ואמר לו דאנשי טבריא חזרו בהם משמע שעולא הודא לרב נחמן וכדברי רב נחמן פסקו הרי"ף והר"ח ושאר ראשונים.

**תוד"ה ממעשה.** עיין בראשונים שתי' מלבד תירוצי התוס' דמחמת המעשה של אנשי טבריא נגזרה אותה גזרה של הטמנה בדבר המוסיף הבל בע"ש. ועיין חי' רע"א ושפ"א. בא"ד וה"ר יונה מפרש וכו' עיין בחי' רע"א שאמר שניתן ללמוד מדברי רבינו יונה דמים חיים יש להם התר דקדירא חייתא דהרי מבואר בדברי רבינו יונה דלולי האיסור המיוחד שבהטמנה ליתא להיתר דקדירא חייתא היה במים היתר דקדירא חייתא. ומותר להשהותם ואסור להטמינם.

**מאי רחיצה וכו'.** בית שמאי אומרין לא יחם אדם חמין לרגליו אא"כ הם ראויין לשתיה וכו' הרמב"ן והרשב"א נקטו בסברת בית הלל, דרחיצת ידיו ורגליו היא הנאה השווה לכל נפש מה שאין כן רחיצת כל גופו עיין תוד"ה וב"ה. אמנם הריטב"א בסוגייתנו והרשב"א והר"ן בביצה כא: פירשו דסברי ב"ה דאמרינן מתוך שהותר לצורך אוכל נפש הותר גם שלא לצורך אוכל נפש כשיש בזה הנאת הגוף בדבר השווה לכל נפש ומחלוקתם היא לשיטתם בביצה יב. אי אמרינן מתוך. ועיין רמב"ם הלכות יו"ט פרק א' הט"ז.

**הנה בית הלל נקטו בלשונם שההתר הוא רק ברחיצת רגליו.** אמנם עיין בבביאור הלכה סי' תקי"א ד"ה ידיו.

**והאי תנא הוא דתניא לא ישתטף אדם וכו'** עיין רש"י וכן משמע בר"ח בתוס' וברשב"א וריטב"א ועוד ראשונים שהמחלוקת היא בחמין שהוחמו בע"ש ועיין תוד"ה בין. אמנם הריטב"א הביא מפירש"י רש"י ויש שהגיהו שכוונתו לרשב"ם דפלוגתת התנאים היא בהוחמו בשבת. והריטב"א דחה פירוש זה בקושיות רבות. ועיין תו"י בשם מהר"ם שאיירי בהוחמו בע"ש והולכין ומתחממין גם בשבת. ועיין תורא"ש שהביא פירוש ר"ת וכן בספר ההשלמה וכן פי' הבעל המאור דשטיפה היא לאחר שנתחמם והזיע ואיירי בשטיפת זוהמתו. ועיין שחידשו שלפי"ז נמצא כאן ד' מחלוקת תנאים ועיין במלחמות שפליג עליהו.